Slaget ved Maldon var et slag, der fandt sted den 11. august 991 nær Maldon langs floden Blackwater i Essex, England, under Ethelred 2. den Rådvildes regeringstid. Jarl Byrhtnoth og hans thegner ledte englænderne mod en vikingeinvasion. Slaget endte med et angelsaksisk nederlag. Efter slaget rådede ærkebiskop Sigeric af Canterbury og rådmændene fra de sydvestlige provinser kong Ethelred til at betale vikingerne for at forlade landet i stedet for at fortsætte med den væbnede kamp. Resultatet blev at der blev betalt 10.000 romerske pund sølv, hvilket var det første eksempel på danegæld i England.
Slaget ved Maldon
Slaget ved Maldon